Retningslinjer for tildeling av tilskudd til kultur- og idrettsformål i Sarpsborg kommune			
Vedtatt 18.06.2026

1. Formål
Tilskuddsordningene rettet mot kultur- og idrettsformål skal stimulere til mangfold, kvalitet og utvikling av kultur- og idrettsfeltet i Sarpsborg kommune.
Tilskuddsordningene har som mål å bidra til at lag, foreninger og andre aktører innenfor feltet har de rammeverkene som behøves for å tilby befolkningen et bredt, likeverdig og mangfoldig fritidstilbud, idretts- og aktivitetstilbud og kunst- og kulturtilbud. Tilskuddsordningene skal fremme god folkehelse, bidra til å skape trygge aktiviteter, særlig for barn og unge, med lav terskel for deltakelse, uavhengig av forutsetninger.
Midlene til tilskudd og fordelingen mellom de ulike ordningene, fastsettes av bystyret gjennom årlig behandling av budsjett.
2. Sjekkliste for deg som skal søke tilskudd
· Tilskuddsmottakere skal som hovedregel være registrert i Brønnøysundregisteret og ha eget organisasjonsnummer – søker har selv ansvar for at informasjonen tilknyttet organisasjonen er korrekt
· Tiltak det søkes tilskudd til skal normalt foregå i Sarpsborg kommune eller i regi av foreninger som hører hjemme i Sarpsborg.
· Alle søknader skal leveres digitalt via Sarpsborg kommunes elektroniske søknadskjema.
· Vedlagt dokumentasjon skal også følge søknaden digitalt.
· I tilskuddsordninger med søknadsfrist, skal fristen overholdes.
· Alle søkere må i søknadsskjemaet bekrefte at de har lest og forstått tilskuddsordningenes retningslinjer og vilkår.
Se utdypende krav under hver enkelt tilskuddsordning.
Alle søknader er offentlige (med unntak av taushetsbelagt informasjon) og ved forespørsel vil innsyn bli gitt, både i søknader og vedlegg. De tre paraplyorganisasjonene Sarpsborg kultur- og musikkråd, Sarpsborg idretts- og aktivitetsråd og Sarpsborg friluftsråd vil bli involvert i saksbehandlingen av tilskudd der det er hensiktsmessig.
3. Tilskuddsordninger
Man kan søke på følgende tilskuddsordninger:
· Driftstilskudd til frivillige idrettsorganisasjoner
· Driftstilskudd til frivillige kulturorganisasjoner
· Driftstilskudd til kultur- og idrettsorganisasjoner for mennesker med bistandsbehov
· Prosjekt- og aktivitetstilskudd
· Investeringstilskudd
· Medlems- og treningsavgift
· Raskt svar
Kommunen administrerer også følgende ordninger:
· IMDI-tilskudd
· Voksenopplæringstilskudd
· Spillemiddeltilskudd til kultur- og idrettsanlegg

Alle tilskuddsordninger blir behandlet i en tilskuddsgruppe.

4. Klageadgang
Vedtak som er fattet i medhold av disse retningslinjene kan påklages jfr. Forvaltningsloven § 28, 2. ledd. Klagefristen er tre uker fra den dato underretningen om vedtaket er kommet fram. Klage fremstilles ved å sende e-post til postmottak@sarpsborg.com. 

5. Oppfølging og kontroll
Mottakere av driftstilskudd må oppdatere relevant informasjon i Brønnøysundregistret. Vedlagte opplysninger, som for eksempel medlemslister, skal kun benyttes internt i saksbehandlingen. Mottaker av tilskudd plikter å medvirke, herunder fremskaffe etterspurt og relevant dokumentasjon på oppfordring fra kommunen. Sarpsborg kommune kan kreve tilbakebetaling av mottatte tilskuddsmidler dersom kravene om rapportering og ettersendelse av dokumentasjon ikke oppfylles.

Driftstilskudd til idrettsorganisasjoner
Driftstilskudd til idrettsorganisasjoner skal gå til løpende og ordinær drift av frivillige lag og organisasjoner i Sarpsborg kommune som er medlemmer av Sarpsborg idrettsråd. Tilskuddsordningen vektlegger barn og unge og organisasjoner som drifter egne og langtidsleide lokaler og anlegg.
Frist: 1. oktober
Det gis et medlemstilskudd per barn mellom 6 og 12 år, og et medlemstilskudd per ungdom mellom 13 og 19 år, og et medlemstilskudd for barn og unge med bistandsbehov, som fordeles etter et årlig fastsatt grunntall (Y). 
Fordeling av medlemstilskudd til idrettsforeninger:
· Barn: Grunntall Y1
· Ungdom: Grunntall Y1,5
· Idrett, barn og unge med funksjonsnedsettelser og bistandsbehov: Y8

Støtten til barn og unge med funksjonsnedsettelse og bistandsbehov skal gi støtte for å sikre at alle har anledning til å delta. Det gis kun støtte dersom det er et reelt behov for tilrettelegging og/eller bistand.
Utover dette kan det søkes driftstøtte til eide og langtidsleide lokaler/anlegg hvor det foregår idrettsaktivitet. Denne støtten fordeles utfra et årlig fastsatt beløp. Det legges til grunn egne utregningsfaktorer for hva som kvalifiserer til støtte av lokaler og anlegg, som baserer seg på en anleggsmatrise som er utarbeidet av Sarpsborg idretts- og aktivitetsråd. 
Vektingen mellom medlemstilskudd og anleggsstøtte kan variere fra år til år.
Hvem kan søke:
· Frivillige lag og organisasjoner innenfor kultur, idrett eller fysisk aktivitet, som er registrert i frivilligregistret (Brønnøysundregistret) og som enten har barn og unge som medlemmer, eller som drifter eide eller langtidsleide lokaler eller anlegg innenfor kultur eller idrett. 
Krav til søknaden:
· At antall medlemmer som opplyses om stemmer med medlemslistene
· At medlemslister, årsrapport, budsjett og regnskap vedlegges søknaden
· Søker skal arbeide for et inkluderende aktivitetstilbud for barn og unge. Samtidig kan organisasjonen håndheve egne vedtekter og reaksjoner ved alvorlige brudd på regler, trygghet eller forpliktelser.
Det gis ikke støtte til:
· Politiske organisasjoner
· Sykdomsrelaterte organisasjoner
· Humanitære organisasjoner
· Organisasjoner med kun voksne medlemmer (utenom støtte til drift av eide lokaler og anlegg og organisasjoner for mennesker med bistandsbehov)
· Anlegg og lokaler som ikke primært driver med aktivitet innenfor kultur- eller idrettsfeltet
· Foreninger som ikke er åpne for alle
· Foreninger hvis primære formål er å ivareta medlemmenes yrkes- eller økonomiske interesser
· Organisasjoner som ikke er registrert i frivilligregistret

Saksbehandling og utbetaling:
Drifts- og medlemstilskudd behandles administrativt, og utbetales så snart vedtak foreligger. Søknadsfristen er før budsjettet for det kommende året er vedtatt. Det gjøres derfor en midlertidig fordeling av tilskudd basert på inneværende års budsjett, før finfordelingen gjøres i desember, etter at budsjettet er vedtatt av bystyret. Søkere vil få svar og midlene vil bli utbetalt i løpet av årets to første måneder.  
Sarpsborg kommune oppfordrer alle lag og foreninger som søker driftstilskudd om å tilslutte seg den lokale Fritidserklæringen.
Etterprøving:
Sarpsborg kommune forbeholder seg retten til å kreve tilskudd tilbakebetalt dersom den oppgitte informasjonen i søknaden ikke stemmer. Det foretas stikkprøver ved hver tildeling.


Driftstilskudd til kulturorganisasjoner
Driftstilskudd til kulturorganisasjoner skal gå til løpende og ordinær drift av frivillige lag og organisasjoner i Sarpsborg kommune. Tilskuddsordningen vektlegger barn og unge og organisasjoner som drifter egne og langtidsleide lokaler og anlegg. Det anbefales at organisasjonene som søker er medlemmer av enten Sarpsborg kultur- og musikkråd eller Sarpsborg friluftsråd. 

Frist: 1. oktober
Det gis et medlemstilskudd per barn mellom 6 og 12 år, og et medlemstilskudd per ungdom mellom 13 og 19 år, og et medlemstilskudd for barn og unge med bistandsbehov, som fordeles etter et årlig fastsatt grunntall (X). 
Fordeling av medlemstilskudd til kulturorganisasjoner:
· Kultur, barn: Grunntall X1
· Kultur, ungdom: Grunntall X1,5
· Skolekorps, barn: Grunntall X2,5
· Skolekorps, ungdom: Grunntall X3
· Kultur, barn og unge med funksjonsnedsettelse og bistandsbehov: X6
Støtten til barn og unge med funksjonsnedsettelse og bistandsbehov skal gi støtte for å sikre at alle har anledning til å delta. Det gis kun støtte dersom det er et reelt behov for tilrettelegging og/eller bistand.
Utover dette kan det søkes driftstøtte til eide og langtidsleide lokaler hvor det foregår kulturaktivitet. Denne støtten fordeles utfra et årlig fastsatt grunnbeløp og innrapportert aktivitetsnivå i de omsøkte lokalene. Ved vurdering av støtte til lokaler kan det også tas hensyn til byggets funksjon, driftskostnader, tilgjengelighet, flerbruk og betydning for frivillig aktivitet.
Vektingen mellom medlemstilskudd og støtte til lokaler kan variere fra år til år.
Hvem kan søke:
· Frivillige lag og organisasjoner innenfor kultur, idrett eller fysisk aktivitet, som er registrert i frivilligregistret (Brønnøysundregistret) og som enten har barn og unge som medlemmer, eller som drifter eide eller langtidsleide lokaler eller anlegg innenfor kultur eller idrett. 
Krav til søknaden:
· At antall medlemmer som opplyses om stemmer med medlemslistene
· At medlemslister, årsrapport, budsjett og regnskap vedlegges søknaden
· Søker skal arbeide for et inkluderende aktivitetstilbud for barn og unge. Samtidig kan organisasjonen håndheve egne vedtekter og reaksjoner ved alvorlige brudd på regler, trygghet eller forpliktelser.

Det gis ikke støtte til:
· Politiske organisasjoner
· Sykdomsrelaterte organisasjoner
· Humanitære organisasjoner
· Organisasjoner med kun voksne medlemmer (utenom støtte til drift av eide lokaler og anlegg og organisasjoner for mennesker med bistandsbehov)
· Anlegg og lokaler som ikke primært driver med aktivitet innenfor kultur- eller idrettsfeltet
· Foreninger som ikke er åpne for alle
· Foreninger hvis primære formål er å ivareta medlemmenes yrkes- eller økonomiske interesser
· Organisasjoner som ikke er registrert i frivilligregistret

Saksbehandling og utbetaling:
Drifts- og medlemstilskudd behandles administrativt, og utbetales så snart vedtak foreligger.
Sarpsborg kommune oppfordrer alle lag og foreninger som søker driftstilskudd om å tilslutte seg den lokale Fritidserklæringen.
Etterprøving:
Sarpsborg kommune forbeholder seg retten til å kreve tilskudd tilbakebetalt dersom den oppgitte informasjonen i søknaden ikke stemmer. Det foretas stikkprøver ved hver tildeling.


Driftstilskudd til frivillige organisasjoner som driver aktivitet for voksne med kognitiv funksjonsnedsettelse og bistandsbehov
Denne ordningen skal gå til løpende og ordinær drift av frivillige lag og organisasjoner i Sarpsborg kommune som tilbyr aktivitet til voksne med funksjonsnedsettelse og bistandsbehov. 
Frist: 1. oktober
Det deles ut tilskudd per medlem, som baserer seg på et grunntall (Z). Dette grunntallet vil variere fra år til år. 
Hvem kan søke:
· Frivillige lag og organisasjoner innenfor kultur, idrett eller fysisk aktivitet, som er registrert i frivilligregistret (Brønnøysundregistret) og som har voksne med kognitiv funksjonsnedsettelse og tilhørende bistandsbehov som sin målgruppe.  
Krav til søknaden:
· At antall medlemmer som opplyses om stemmer med medlemslistene
· At medlemslister, årsrapport, budsjett og regnskap vedlegges søknaden

Saksbehandling og utbetaling:
Driftstilskudd til mennesker med bistandsbehov behandles administrativt og utbetales så snart vedtak foreligger.

Etterprøving:
Sarpsborg kommune forbeholder seg retten til å kreve tilskudd tilbakebetalt dersom den oppgitte informasjonen i søknaden ikke stemmer. Det foretas stikkprøver ved hver tildeling.




Prosjekt- og aktivitetstilskudd
Tilskudd til kunst- og kulturtiltak omhandler prosjekter, arrangementer/produksjoner og andre tiltak – både faste, årlige hendelser og tidsavgrensede engangshendelser, som skiller seg fra ordinær drift. Ved tildeling av tilskudd prioriteres åpne arrangementer, produksjoner og prosjekter innenfor kulturfeltet i Sarpsborg. Ved vurdering av søknader skal det særlig legges vekt på aktivitet, målgruppe, gjennomføringsevne, lokal verdi, inkludering og tilgjengelighet.
Det kan gis inntil 50 % støtte av totalkostnaden for tiltaket.
Det kan søkes om:
· Større kunst- og kulturtiltak:
· Til tiltak med totalbudsjett på 50.000 kr eller mer
· Frist for å søke: 1. april og 1. oktober

· Mindre kunst- og kulturtiltak:
· Til tiltak med totalbudsjett under 50.000 kr.
· Frist for å søke: 15. februar, 15. mai, 15. september og 15. november
Tilskudd til kunst- og kulturtiltak kan blant annet dekke leieutgifter, produksjonskostnader, lønnsutgifter, innkjøp av utstyr, reiseutgifter, kurs og kompetansehevende tiltak, samt publiseringer med særskilt betydning for Sarpsborg.
Det gis primært støtte til prosjekter innenfor kunst- og kulturfeltet. Det kan i særlige tilfeller gis tilskudd til ekstraordinære idretts- og aktivitetsarrangement.
Hvem kan søke:
Søker må være registrert med eget organisasjonsnummer.
Søknadene vurderes etter følgende prioriteringer:
1. Kultur for og med barn og unge
2. Det frivillige kulturfeltet
3. Det profesjonelle kulturfeltet
I tillegg vil søknader kunne prioriteres ut fra en variasjon i sjangre og kulturelle uttrykk, samt en geografisk spredning av tiltakene som omsøkes.
Krav til søknaden:
· Prosjektet eller tiltaket som omsøkes skal tidfestes
· Datoen for gjennomføring kan ikke være senere enn to år fra søknadsfrist
· Det gis normalt ikke støtte til tiltak som allerede er gjennomført ved søknadstidspunkt
· Det må vedlegges en fyldig beskrivelse av tiltaket, samt budsjett
· Senest tre måneder etter fullført prosjekt/tiltak skal det sendes inn rapport og regnskap via kommunens elektroniske rapporteringsskjema.
Det gis ikke støtte til:
· Tiltak av utpreget kommersiell karakter
· Tiltak som ikke er åpne for allmennheten (unntaket kan være kurs, arrangementer osv som er tilknyttet åpne frivillige lag og foreninger)
· Tiltak som finner sted i innsamlingsøyemed
· Produksjon av publikasjoner, bøker, musikkinnspillinger og filmer som ikke har særskilt betydning for Sarpsborg
Saksbehandling og utbetaling:
Tildeling fra ordningen behandles politisk, jf kommunens delegeringsreglement.
Sarpsborg kommune oppfordrer til at kulturarrangører og tilskuddsmottakere bruker nasjonale veiledere for grønne og miljøvennlige kulturarrangementer.

Investeringstilskudd
Investeringstilskudd kan gis til bygging eller rehabilitering av anlegg for kultur, idrett eller fysisk aktivitet. Det kan også gis investeringstilskudd til delfinansiering av organisasjonseid utstyr.
Det kan søkes om:
· Mindre investeringstilskudd
· Større investeringstilskudd
Hvem kan søke:
· Lag og foreninger, velforeninger og andre organisasjoner som primært driver med kultur- eller idrettsaktivitet og som har ideelle formål
· Søker må ha organisasjonsnummer

Mindre investeringstilskudd:
Frister: 15. februar, 15. mai, 15. september og 15. november
Søknaden havner innunder denne ordningen dersom prosjektets totalkostnad er under kr. 50.000.
· For utstyr: Minimumskostanden for utstyr og utstyrssamlinger det kan søkes til er 10.000 kr. Det kan søkes om tilskudd begrenset oppad til 50 % av anskaffelseskostnaden.
· For bygging eller rehabilitering av anlegg og bygg: Det kan søkes om tilskudd begrenset oppad til 1/3 av anskaffelseskostnaden.

Større investeringstilskudd:
Frister: 1. april og 1. oktober 
Søknaden havner innunder denne ordningen dersom prosjektets totalkostnad er på 50.000 kr eller mer.
1. For utstyr: Det kan søkes om tilskudd begrenset oppad til 50 % av anskaffelseskostnaden. Det kan innvilges tilskudd på maksimalt 100.000 kr.
2. For bygging eller rehabilitering av anlegg og bygg som faller inn under statlige ordninger: 
a. Det kan normalt søkes om tilskudd begrenset oppad til 10 % av utbyggings/anskaffelseskostnaden. Det kan innvilges tilskudd på maksimalt 500.000 kr. 
b. Dersom det omsøkte anlegget fast benyttes av barnehager eller skoler, og søker kan vise til dette, kan man søke om opptil 15 % av utbyggings/anskaffelseskostnaden. Det kan innvilges tilskudd på maksimalt 750.000 kr. 
3. For bygging eller rehabilitering av anlegg og bygg som ikke faller inn under statlige ordninger: Det kan søkes om tilskudd begrenset oppad til 1/3 av utbyggings/anskaffelseskostnaden. Det kan innvilges tilskudd på maksimalt 300.000 kr.
Krav til søker:
· Det må legges ved forpliktende vedtak fra søkerens besluttende instans
· Dokumentasjon på eiendomsrett på minimum fem år (gjelder anlegg og bygg)
· Dokumentasjon på annen finansiering utover offentlig tilskudd
· Tegning og/eller bilde av tiltaket
· Budsjett- og finansieringsplan
· Beskrivelse av tiltaket
Det gis ikke støtte til:
· Personlig utstyr
· Lokaler av utpreget kommersiell karakter
· Lokaler som ikke skal drives til idretts- eller kulturformål
· Privatpersoner

Andre merknader:
Anlegg, bygg eller faste installasjoner (utstyr) det er gitt tilskudd til for mindre enn fem år siden, kan ikke rives eller overdras til andre uten forutgående godkjenning fra Sarpsborg kommune. Det kan ikke gis tilskudd utover maksimumsrammen til samme formål, før det er gått minimum 10 år fra forrige tildeling. Tilsagnet er gjeldende i to år fra den dato søkeren er orientert om tilsagnet. Det kan forlenges dersom det fremmes en søknad om dette.
Saksbehandling og utbetaling:
Mindre investeringstilskudd behandles administrativt, og utbetales så snart tiltaket er gjennomført og det legges frem revidert regnskap for prosjektet.
Større investeringstilskudd behandles politisk. Det gjøres først en administrativ vurdering av søknaden, før den legges frem til politisk behandling i utvalg for kultur og oppvekst. Tilskuddet utbetales så snart vedtak fra utvalget foreligger.
For tiltak der statlige spillemidler er en del av finansieringen, følges kulturdepartementets regelverk for regnskapsføring og revisjon. Det kan, etter søknad fra tilskuddsmottaker, utbetales inntil 80 % av innvilget tilskudd før tiltaket er gjennomført.

Tilskudd til medlems- og treningsavgift
Tilskuddet skal bidra til at barn og unge i Sarpsborg kommune får mulighet til å delta i organisert fritidsaktivitet, uavhengig av økonomisk og sosial situasjon. Søknaden skal gjelde medlems- og treningsavgift i fritidsorganisasjoner innenfor idrett, kultur eller andre organiserte aktiviteter som har barn og unge t.o.m. 19 år som målgruppe. Målgruppen er deltagere som ikke har mulighet til å betale for medlemskontigent og/eller treningsavgift. Det er organisasjonen som skal søke, ikke enkeltmedlemmer. 
Det kan søkes om:
Inntil 3000 kroner per medlem.
Frist: 1. april og 1. oktober
Hvordan søke:
Åpne og demokratisk sammensatte organisasjoner/lag/foreninger kan søke på vegne av medlem/medlemmets familie. 
Organisasjonen som søker må ha minst én miljøkontakt som forplikter seg til å følge kommunens veileder for miljøkontakter, samt deltakelse på en årlig kurskveld i regi av Sarpsborg kommune. Miljøkontakten skal arbeide aktivt med inkluderingsarbeid og ha nær og tett oppfølging med de familiene som omfattes av ordningen, for å sikre at den er mest mulig treffsikker.
Ved førstegangssøknader eller i foreninger med få tilskuddsmottakere kan styreleder eller annen ansvarlig representant fungere som miljøkontakt uten at alle krav til kurs og oppfølging er oppfylt.
Andre voksne rundt barnet, for eksempel lærere, andre ansatte i skolen, helsesykepleier, kan kontakte aktuelle lag og foreninger og be dem om å søke for en deltaker.
Familier som ønsker å benytte seg av denne ordningen kan ta direkte kontakt med aktuell forening, eller kontakte lærer på skolen der barnet/ungdommen går, så vil de kunne bistå.
Lag/foreninger i Sarpsborg kan også søke for medlemmer utenfor kommunen, forutsatt at foreningen selv har tilhørighet i Sarpsborg.
Krav til søker:
· Søker må dokumentere at organisasjonen har medlemsavgift, og vise til prisen på denne, samt antall medlemmer i organisasjonen
· Det behøves ingen dokumentasjon for å bekrefte medlemmets betalingsevne
· Laget/organisasjonen skal ha en miljøkontakt
· Laget/organisasjonen står som ansvarlig søker på vegne av deltageren og gjør selv en vurdering av behovet. 
· Det er ikke krav om rapportering eller regnskap
Det gis ikke støtte til:
· Mer enn 3000 kroner per medlem
· Organisasjoner som ikke praktiserer medlemskontigent
· Organisasjoner som ikke er registrert i frivilligregistret
· Lag og foreninger utenfor Sarpsborg kommune
· Organisasjoner som ikke har en miljøkontakt

Saksbehandling og utbetaling:
Alle personopplysninger i søknadene er unntatt offentlighet og behandles administrativt etter fristenes utløp. Midlene utbetales så snart vedtak foreligger.

Fritidskassa
Tilskuddet skal bidra til at barn og unge i Sarpsborg kommune får mulighet til å delta i organisert fritidsaktivitet, uavhengig av økonomisk og sosial situasjon. Søknaden skal gjelde økonomisk støtte til utstyr og/eller reise i fritidsorganisasjoner innenfor idrett, kultur eller andre organiserte aktiviteter som har barn og unge t.o.m. 19 år som målgruppe. Målgruppen er deltagere som ikke har anledning til å skaffe seg eget nødvendig utstyr, eller betale egenandeler ved reiser. Fritidskassa skal primært bidra til at barn og unge får nødvendig personlig utstyr for å kunne delta i ordinær fritidsaktivitet. Utstyr prioriteres foran støtte til cuper og reiser.
Støtte til cuper og reiser kan gis der manglende økonomi ellers vil føre til at barnet står utenfor fellesskapet, og der deltakelsen vurderes å ha tydelig inkluderende effekt. Slike tiltak prioriteres når de er en del av lagets ordinære aktivitet og ikke er prestasjons- eller elitesatsing.
Det er organisasjonen som skal søke, ikke enkeltmedlemmer. 
Det kan søkes om:
· Inntil 2000 kroner i støtte til utstyr per medlem. 
· Inntil 1000 kroner i støtte til egenandel for reiser per medlem.  

Frist: 1. april og 1. oktober
Hvordan søke:
Åpne og demokratisk sammensatte organisasjoner/lag/foreninger kan søke på vegne av medlem/medlemmets familie. 
Organisasjonen som søker må ha minst én miljøkontakt som forplikter seg til å følge kommunens veileder for miljøkontakter, samt deltakelse på en årlig kurskveld i regi av Sarpsborg kommune. Miljøkontakten skal arbeide aktivt med inkluderingsarbeid og ha nær og tett oppfølging med de familiene som omfattes av ordningen, for å sikre at den er mest mulig treffsikker. 
Ved førstegangssøknader eller i foreninger med få tilskuddsmottakere kan styreleder eller annen ansvarlig representant fungere som miljøkontakt uten at alle krav til kurs og oppfølging er oppfylt.
Andre voksne rundt barnet, for eksempel lærere, andre ansatte i skolen, helsesykepleier, kan kontakte aktuelle lag og foreninger og be dem om å søke for en deltaker.
Familier som ønsker å benytte seg av denne ordningen kan ta direkte kontakt med aktuell forening, eller kontakte lærer på skolen der barnet/ungdommen går, så vil de kunne bistå.
Lag/foreninger i Sarpsborg kan også søke for medlemmer utenfor kommunen, forutsatt at foreningen selv har tilhørighet i Sarpsborg.
Krav til søker:
· Det behøves ingen dokumentasjon for å bekrefte medlemmets betalingsevne
· Laget/organisasjonen skal ha en miljøkontakt
· Laget/organisasjonen står som ansvarlig søker på vegne av deltageren og gjør selv en vurdering av behovet. 
· Det er ikke krav om rapportering eller regnskap
Det gis ikke støtte til:
· Organisasjoner som ikke er registrert i frivilligregistret
· Lag og foreninger utenfor Sarpsborg kommune
· Organisasjoner som ikke har en miljøkontakt

Saksbehandling og utbetaling:
Alle personopplysninger i søknadene er unntatt offentlighet og behandles administrativt etter fristenes utløp. Midlene utbetales så snart vedtak foreligger.




Raskt Svar / Aktivitet av ungdom
Er du mellom 13 og 20 år kan du få støtte til ditt kultur- eller idrettsprosjekt i ordningen «Raskt Svar». Tilskuddet skal gjøre det lettere for ungdom å utvikle produksjoner og arrangementer i samarbeid med frivillige og profesjonelle. Ungdom som vil gjennomføre tiltaket innenfor en forening kan også søke.
Søknad og saksbehandling
Du må søke senest en uke før arrangementet skal gjennomføres, man får svar innen én uke.
Du kan få inntil kr 15 000 i støtte. Søknaden må sendes inn av deg som er ungdom mellom 13 og 20 år.
Vi må få vite i etterkant at tiltaket er gjennomført. Du kan sende inn en kort tekst som beskriver gjennomføringen, regnskap med utgifter, bilde av en kvittering, en film fra arrangementet eller noe annet som viser at tiltaket er gjennomført.
Det kan søkes støtte til for eksempel:
· Konserter og show
· Rusfrie ungdomsarrangementer
· Utstyr
· Kurs/talentutvikling

Til skudd til sommerskoleaktiviteter
Dette tilskuddet skal gå til kunst-, kultur- og idrettstiltak i regi av frivillige organisasjoner og private aktører som gjennomfører aktiviteter i skolens sommerferie.
Det kan normalt gis inntil 50 % støtte av totalkostnaden for tiltaket. 
Tilskuddsordningen følger retningslinjene for ordningen for tilskudd til kunst- og kulturtiltak med følgende justeringer:
Frist for å søke: 1. mai
· Søknadene behandles fortløpende administrativt og utbetales så snart vedtak foreligger
· Tiltaket bør organiseres på en slik måte at alle barn og unge kan delta
· Tiltaket må ikke kreve medlemskap eller spesielt utstyr for å delta
· Ved behandling av søknadene prioriteres gratistiltak eller tiltak med lav egenbetaling
· Ved vurdering av søknader vil det bli lagt vekt på hvordan tiltakene fordeler seg tidsmessig gjennom sommerferien for å sikre en jevn spredning av tilbudene

